Legal Document

Category: 326

Text:
26. ΑΠΟΦΑΣΗ ΥΠΟΥΡΓΟΥ   ΕΘΝΙΚΗΣ ΑΜΥΝΑΣ Αριθ. Φ. 476.1/ΑΔ 562189  της 23 Μαρτ./1 Απρ. 1994 (ΦΕΚ Β΄ 223)  Σύσταση- Συγκρότηση Υπηρεσιακού Συμβουλίου ΥΕΘΑ/ΓΕΑ.  Έχοντας υπόψη: α.Των άρθρ. 4 και 5 του Π.Δ. 611/77 (ΦΕΚ 198 Α΄) β.Του άρθρ. 14 του Νόμ. 1586/1986 ΦΕΚ 37 Α΄) γ.Της παρ. Β1 του άρθρ. 40 του Νόμ. 1884/1990 (ΦΕΚ 81 Α΄). δ.Του άρθρ. 37 του Νόμ. 2190/94 (ΦΕΚ 28 Α΄) ε.Του άρθρ. 27 του Νόμ. 2081/1992 (ΦΕΚ 154 Α΄) με το οποίο προστέθηκε άρθρ. 29Α στον Νόμ. 1558/1985 (ΦΕΚ 137 Α΄). στ.Το Π.Δ. 390/1989 (ΦΕΚ 170 Α΄) «Περί Οργανισμού Πολιτικού Προσωπικού ΥΕΘΑ» όπως τροποποιήθηκε με το Π.Δ. 311/1992 (ΦΕΚ 156 Α΄). ζ.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, γιατί το Υπηρεσιακό Συμβούλιο είναι συγκροτημένο και θα λειτουργεί σύμφωνα με την παρούσα συγκρότηση με ισάριθμα μέλη, αποφασίζουμε: 1.Συστήνουμε- συγκροτούμε στο ΥΕΘΑ/ΓΕΑ πενταμελές Υπηρεσιακό Συμβούλιο αρμόδιο για όλο το προσωπικό της Πολεμικής Αεροπορίας ως εξής: α.Από 3 μονίμους υπαλλήλους με βαθμό Α΄ από αυτούς που υπάγονται στην αρμοδιότητα του Υπηρεσιακού Συμβουλίου και υπηρετούν στον Νομό Αττικής, με τους αναπληρωτές τους. β.Από 2 αιρετούς εκπροσώπους των εργαζομένων με βαθμό τουλάχιστον Γ΄, με τους αναπληρωτές τους. 2.Όταν το Υπηρεσιακό Συμβούλιο κρίνει πειθαρχικές υποθέσεις ο Πρόεδρος αντικαθίσταται από δικαστικό λειτουργό ή σύμβουλο ή πάρεδρο του Νομικού Συμβουλίου του Κράτους. 3.Όταν το Υπηρεσιακό Συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των δύο αιρετών εκπροσώπων των μονίμων υπαλλήλων μετέχουν δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου. 4.Γραμματέας του Υπηρεσιακού Συμβουλίου ορίζεται υπάλληλος με βαθμό τουλάχιστον Β΄ με αναπληρωτή του υπάλληλο του ίδιου βαθμού του ΥΕΘΑ/ΓΕΑ.  Σελ. 248,10(β) Τεύχος 1241- Σελ. 50 5.Η θητεία των μελών του Υπηρεσιακού Συμβουλίου είναι διετής. Κατά την πρώτη εφαρμογή του νόμου αυτού, η θητεία των μελών λήγει στις 31.12.94. 6.Τα αιρετά μέλη του Υπηρεσιακού Συμβουλίου του ΥΕΘΑ/ΓΕΑ, η θητεία των οποίων λήγει στις 31.12.94, εξακολουθούν να συμμετέχουν στο Υπηρεσιακό Συμβούλιο ΓΕΑ που συγκροτείται με την παρούσα απόφαση, ανεξάρτητα αν έχουν τον Γ΄ βαθμό. 7.Οι υποθέσεις που εκκρεμούν στο Υφιστάμενο Υπηρεσιακό Συμβούλιο και οι οποίες δεν έχουν κριθεί από αυτό, μέχρι τον ορισμό των μελών του νέου Υπηρεσιακού Συμβουλίου, κρίνονται από το Υπηρεσιακό Συμβούλιο που συγκροτείται με την απόφαση αυτή, χωρίς να απαιτείται νέα παραπομπή των υποθέσεων αυτών.                                     Πολιτικό Προσωπικό Αεροπορίας 38.Β.μ.26   263